RS พุ่ง 2% ทำ “ออลไทม์ไฮ” ราคาทะยานเฉียด 35 บาทแรงทะลุทุกเป้าหมาย!
RS พุ่ง 2% ทำ “ออลไทม์ไฮ” ทะยานเฉียด 35 บาทแรงทะลุทุกราคาเป้าหมาย! ล่าสุด ณ เวลา 10.18 น. อยู่ที่ 34.75 บาท บวก 0.75 บาท หรือ 2.21% สูงสุดที่ 36.75 บาท ต่ำสุดที่ 33.75 บาท ด้วยมูลค่าซื้อขาย 164.19 ล้านบาท
27 ก.พ. 2561

ผู้สื่อข่าวรายงานว่า ราคาหุ้นบริษัท อาร์เอส จำกัด (มหาชน) หรือ RS ล่าสุด ณ เวลา 10.18 น. อยู่ที่ 34.75 บาท บวก 0.75 บาท หรือ 2.21% สูงสุดที่ 36.75 บาท ต่ำสุดที่ 33.75 บาท ด้วยมูลค่าซื้อขาย 164.19 ล้านบาท

ทั้งนี้ ราคาหุ้น RS ปรับตัวขึ้นทำจุดสูงสุดตั้งแต่เข้าจดทะเบียนในตลาดหลักทรัพย์แห่งประเทศไทย ขณะที่ราคาหุ้นปรับตัวขึ้นสูงกว่าราคาเป้าหมายของนักวิเคราะห์ถึง 4 บริษัทหลักทรัพย์ด้วยกัน ประกอบด้วย บล.ทิสโก้ แนะนำ “Under Review” RS ราคาเป้าหมาย 30 บาท/หุ้น ,บล.บัวหลวง แนะนำ “ถือ” RS ราคาเป้าหมาย 32 บาท/หุ้น ,บล.ฟินันเซีย ไซรัส แนะนำ “T-BUY” RS ราคาเป้าหมาย 28 บาท/หุ้น ,บล.เคทีบี แนะนำ “Buy” RS ราคาเป้าหมาย 35 บาท/หุ้น
ขณะที่ผลประกอบการประจำปี 60 พลิกมีกำไร 332.86 ล้านบาท จากปีก่อนขาดทุน 102.15 ล้านบาท
โดยผลการดำเนินงานประจำปี 60 พลิกมีกำไร เนื่องจากบริษัทมีรายได้จากธุรกิจสุขภาพและความ รวมถึงรายได้ของช่อง 8 เพิ่มขึ้นอย่างโดดเด่น
นอกจากนี้ที่ประชุมคณะกรมมการบริษัท RS มีมติอนุมัติเสนอขายหุ้นซื้อคืนผ่านตลาดหลักทรัพย์ฯ จำนวน 43,273,300 หุ้น หรือคิดเป็น 4.28% ของจำนวนหุ้นที่ชำระแล้ว โดยจะดำเนินการจำหน่ายหุ้นซื้อคืนในวันที่ วันที่ 8 มี.ค.2561 ถึงวันที่ 30 พ.ค.2562 จึงคาดว่า อาจมีนักลงทุนบางรายทำการขายหุ้นออกมาก่อนในวันนี้ จึงส่งผลให้ราคาหุ้นปรับตัวลงด้วย